CELEX: 62008CJ0545
Jäsenyysvelvoitteiden noudattamatta jättäminen
Sähköinen viestintä
Direktiivit 2002/21/EY ja 2002/22/EY
Laajakaistayhteyspalvelun tarjoaja
Velvollisuus hankkia hyväksyntä laajakaistayhteyspalveluja koskeville vähittäishinnoille ja määrittää ne näiden palvelujen tarjoamisesta aiheutuneiden kustannusten perusteella
Markkina-analyysin puuttuminen

Jäsenyysvelvoitteiden noudattamatta jättäminen – Yleispalvelusta ja käyttäjien oikeuksista sähköisten viestintäverkkojen ja
-palvelujen alalla 7.3.2002 annetun Euroopan parlamentin ja neuvoston direktiivin 2002/22/EY (yleispalveludirektiivi) (EYVL
L 108, s. 51) 16 ja 17 artiklan ja sähköisten viestintäverkkojen ja -palvelujen yhteisestä sääntelyjärjestelmästä 7.3.2002
annetun Euroopan parlamentin ja neuvoston direktiivin 2002/21/EY (puitedirektiivi) (EYVL L 108, s. 33) 16 ja 27 artiklan rikkominen
– Operaattorille asetettu velvollisuus hankkia hyväksyntä laajakaistapalveluja koskeville vähittäishinnoille, vaikka markkina-analyysiä
ei ole tehty
Ratkaisu
1)
Puolan tasavalta ei ole noudattanut yleispalvelusta ja käyttäjien oikeuksista sähköisten viestintäverkkojen ja -palvelujen
alalla 7.3.2002 annetun Euroopan parlamentin ja neuvoston direktiivin 2002/22/EY (yleispalveludirektiivi) 16 ja 17 artiklan
ja sähköisten viestintäverkkojen ja -palvelujen yhteisestä sääntelyjärjestelmästä 7.3.2002 annetun Euroopan parlamentin ja
neuvoston direktiivin 2002/21/EY (puitedirektiivi) 16 ja 27 artiklan mukaisia velvoitteitaan, koska se on säännellyt laajakaistapalveluja
koskevia vähittäishintoja tekemättä edeltävää markkina-analyysiä.
2)
Puolan tasavalta velvoitetaan korvaamaan oikeudenkäyntikulut.